ai4bharat/Pralekha huggingface dataset:
रेल्वे मंत्रालय
24 मे 2020 रोजी सकाळी दहापर्यंत भारतीय रेल्वेच्या 2813 श्रमिक गाड्यांनी, 37 लाख प्रवाशांना त्यांच्या गंतव्य स्थानी पोहचवले
नवी दिल्ली, 24 मे 2020
भारतीय रेल्वेच्या 2813 श्रमिक विशेष रेल्वे गाड्या 24-05-2020 रोजी सकाळी 10 वाजेपर्यंत 37 लाखाहून अधिक प्रवाशांना घेऊन धावल्या, जवळपास 60 टक्के रेल्वे गाड्या गुजरात, महाराष्ट्र आणि पंजाब येथून निघून मुख्यतः उत्तर प्रदेश आणि बिहारसाठी रवाना झाल्या आहेत. एकूण रेल्वे गाड्यांच्या 80 टक्के श्रमिक विशेष गाड्या उत्तर प्रदेश आणि बिहार मधील  गन्तव्य स्थानांसाठी नियोजित करण्यात आल्या आहेत. उत्तर प्रदेशातील बरीच गन्तव्य स्थानके लखनऊ – गोरखपूर सेक्टर आणि बिहारमधील पटणाच्या सभोवतालची आहेत. कालपासून सुरू असलेल्या 565 रेल्वे गाड्यांपैकी 266 रेल्वे बिहार आणि 172 उत्तरप्रदेशकडे जात आहेत.
या मार्गावर वळविण्यात आलेल्या गाड्यांमुळे रेल्वेमार्गाच्या जाळ्यामध्ये गर्दी वाढली. आरोग्य विषयक विविध तपसण्यांची खबरदारी आणि सामाजिक अंतराचे नियम पाळतांना लागणारी खबरदारी यामुळे स्थानकांवर गर्दी होत आहे.
गर्दी कमी करण्यासाठी काही रेल्वेगाड्या मथुरा, झारसुगुडा मार्गे वळविण्यात आल्या. तसेच जड वाहतुकीसह मार्गांवर गर्दी होऊ नये म्हणून मार्गांच्या सुसूत्रीकरणाचे आदेश देण्यात आले आहेत. रेल्वे गाड्यांचा विलंब टाळण्यासाठी रेल्वे बोर्ड पातळीवर, झोनल पातळीवर आणि विभागीय स्तरावर
दिवसरात्र देखरेख ठेवली जात आहे. श्रमिक विशेष गाड्या वेळेवर धाव्यावात यासाठी रेल्वे कर्मचारी देखील संवेदनशीलपणे काम करीत आहेत. या प्रयत्नांमुळे गर्दीची परिस्थिती बरीचशी कमी झाली आहे आणि गाड्यांची गतीशीलता बरीच सुधारली आहे.
पूर्वेकडे जाणाऱ्या गाड्यांमध्ये वाढ झाल्यामुळे येथील रेल्वेच्या जाळ्यात वाढ झाली आहे. परिणामी, रेल्वे गाड्यांना उशीर होऊन त्याचा परिणाम अन्न वाटपाच्या वेळापत्रकावर झाला आहे. श्रमिक विशेष गाड्यांना नियमित जेवण आणि पाण्याचा पुरवठा करण्यासाठी आणि प्रवाशांची गैरसोय टाळण्यासाठी आयआरसीटीसी आणि रेल्वेने संसाधनांना गतिशीलता दिली आहे.
B.Gokhale/S.Shaikh/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
रेल्वे मंत्रालय
आता खाद्यपदार्थ व्हॉट्स अॅपच्या माध्यमातून ऑनलाइन मागवता येणार : भारतीय रेल्वेने सुरू केली नवी सेवा
नवी दिल्ली, 6 फेब्रुवारी 2023
भारतीय रेल्वेचा सार्वजनिक क्षेत्रातील उपक्रम असलेल्या भारतीय रेल्वे खानपान आणि पर्यटन महामंडळ मर्यादितने  विकसित केलेल्या विशेष www.catering.irctc.co.in या संकेतस्थळाच्या तसेच ई-कॅटरिंग अॅप फूड ऑन ट्रॅकच्या माध्यमातून ई-खानपान सेवा सुरू केली आहे.
ई-खानपान सेवा अधिक ग्राहक-केंद्रित बनवण्याच्या दिशेने एक पाऊल पुढे टाकत, भारतीय रेल्वेने अलीकडेच रेल्वे प्रवाशांसाठी ई-खानपान सेवेच्या माध्यमातून खाद्यपदार्थ मागविण्यासाठी व्हॉट्सअॅप संपर्क सुरू केला आहे. यासाठी बिझनेस व्हॉट्सअॅप क्रमांक +91-8750001323 सुरू करण्यात आला आहे.
सुरुवातीला, व्हॉट्सअॅप संपर्कांद्वारे ई-खानपान सेवांची दोन टप्प्यांत अंमलबजावणी करण्याची योजना आखण्यात आली. पहिल्या टप्प्यात www.ecatering.irctc.co.in या दुव्यावर क्लिक केल्यानंतर ई-कॅटरिंग सेवा निवडण्यासाठी ई-तिकीट बुकिंग करणाऱ्या ग्राहकांना बिझनेस व्हॉट्सअॅप नंबर संदेश पाठवला जाईल.
या पर्यायासह, ग्राहकांना अॅप डाउनलोड न करताही थेट आयआरसीटीसीच्या ई-खानपान संकेतस्थळाच्या माध्यमातून रेल्वेस्थानकाच्या मार्गावर उपलब्ध असलेल्या त्यांच्या पसंतीच्या रेस्टॉरंटमधून त्यांच्या आवडीच्या खाद्यपदार्थांची मागणी त्यांना नोंदवता येईल.
सुरुवातीला, निवडक रेल्वेगाड्या आणि प्रवाशांच्या ई-खानपान सेवेसाठी व्हाट्स अप संपर्क सुविधा उपलब्ध करून देण्यात आली आहे. आणि ग्राहकांचे अभिप्राय आणि सूचनांच्या आधारे, रेल्वे इतर गाड्यांमध्येही ही सुविधा सुरु करेल.
आज, ग्राहकांना दर दिवशी अंदाजे 50000 भोजनाची मागणी आयआरसीटीसीच्या संकेतस्थळावरून तसेच अॅपद्वारे उपलब्ध करून दिलेल्या ई-खानपान सेवांद्वारे पूर्ण केली जात आहे.N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 189
कृषी मंत्रालय
प्रधानमंत्री फसल बिमा योजनेला पाच वर्षे पूर्ण झाल्यानिमित्त केंद्रीय कृषीमंत्री नरेंद्र सिंह तोमर यांच्या अध्यक्षतेखाली विविध संबंधितांची बैठक
योजनेसमोरची आव्हाने आणि पुढील अंमलबजावणीबाबत राज्य सरकारे, बँका आणि विमा कंपन्यांशी चर्चा
प्रधानमंत्री फसल बिमा योजना शेतकऱ्यांसाठी सुरक्षा कवच - केंद्रीय मंत्री नरेंद्र सिंह तोमर
नवी दिल्ली, 13 जानेवारी 2021
प्रधानमंत्री फसल बिमा योजनेला आज पाच वर्षे पूर्ण झाल्यानिमित्त केंद्रीय कृषीमंत्री नरेंद्र सिंह तोमर यांनी देशभरातील या योजनेशी संबंधितांशी दूर दृश्य प्रणालीच्या माध्यमातून संवाद साधला. या योजनेचा लाभ अधिकाधिक शेतकऱ्यांना मिळावा यासाठी योजनेविषयी जागृती आणि प्रसार करण्याची गरज आहे, असे मत त्यांनी यावेळी व्यक्त केले.
शेतकऱ्यांना अगदी कमी आणि समान हप्त्यांमध्ये त्यांच्या पिकाबाबत व्यापक तसेच सर्वंकष सुरक्षा मिळावी या हेतूने 13 जानेवारी 2016 रोजी केंद्रीय मंत्रिमंडळाने या योजनेला मंजुरी दिली होती.
या योजनेची देशभरात प्रभावी अंमलबजावणी केल्याबद्दल तोमर यांनी यावेळी राज्य सरकारे, बँका आणि विमा कंपन्यांचे अभिनंदन केले. या योजनेमुळे नुकसानग्रस्त शेतकऱ्यांना दिलासा मिळाल्याची काही ठळक उदाहरणे त्यांनी यावेळी सांगितली. यात आंध्रप्रदेश आणी कर्नाटकातील दुष्काळ, हरियाणातील गारपीट आणि राजस्थानात झालेल्या टोळधाडीमुळे नुकसान झालेल्या शेतकऱ्यांना मदत मिळाल्याचे त्यांनी सांगितले.
ही योजना, पीक विमा योजनांमधील मैलाचा दगड असून या अंतर्गत संपूर्ण पीकचक्रादरम्यान, नैसर्गिक संकटांमुळे काहीही नुकसान झाले, तर त्याची भरपाई शासनाकडून मिळू शकते. आतापर्यंत या योजनेअंतर्गत 90,000 कोटी रुपये देण्यात आले आहेत. कोविड -19 च्या संक्रमण काळातही योजनेची अंमलबजावणी पूर्णपणे सुरु होती. या काळात 69.70 लाख शेतकऱ्यांना विम्यापोटी एकूण 8741.3 कोटी रुपयांची मदत देण्यात आली, असे तोमर यांनी सांगितले.
या बैठकीत राज्य सरकारांचे अधिकारी, बँक आणि विमा कंपन्यांचे अधिकारी असे 150 प्रतिनिधी सहभागी झाले होते. यावेळी सर्व संबंधितांनी योजनेच्या महत्वाच्या वैशिष्ट्यांविषयी चर्चा केली. ज्यात, जमिनीचे दस्तऐवज PMFBY पोर्टलशी संलग्न करणे, पीक विमा मोबाईल अॅप, उपग्रह छायाचित्रांची मदत, रिमोट सेन्सिंग तंत्रज्ञान यामुळे देशभरात योजनेची अंमलबजावणी करणे सोपे झाले आहे.
या योजनेत आणखी सुधारणा करण्याच्या प्रयत्नांचा भाग म्हणून फेब्रुवारी 2020 मध्ये ही योजना सर्व शेतकऱ्यांसाठी ऐच्छिक करण्यात आली होती. या योजनेअंतर्गत दरवर्षी साडेपाच कोटी शेतकऱ्यांचे अर्ज स्वीकारले जातात. गेल्या पाच वर्षात 28 कोटी शेतकऱ्यांचे अर्ज स्वीकारण्यात आले आहेत.
यावेळी बोलतांना कृषी सचिव संजय अग्रवाल यांनी सांगितले की PFMBY ही जगातील सर्वात मोठी पीक विमा योजना आहे. तसेच कृषी क्षेत्रात तंत्रज्ञानाच्या प्रभावी वापराचेही हे उत्तम उदाहरण आहे.
यावेळी PFMBY योजनेचे मुख्य कार्यकारी अधिकारी डॉ भूतानी यांनी सादरीकरण केले. 
या योजनेअंतर्गत मोठ्या संख्येने नोंदणी केल्याबद्दल, तोमर यांच्यासह कृषी राज्यमंत्री पुरुषोत्तम रुपाला आणि कैलाश चौधरी यांनी शेतकऱ्यांचे अभिनंदन केले.
S.Tupe/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 120
युवा व्यवहार आणि क्रीडा मंत्रालय
आंतरराष्ट्रीय योग दिनाचे औचित्य साधून युवक कल्याण आणि क्रीडा मंत्रालयातर्फे मेजर ध्यानचंद राष्ट्रीय स्टेडियमवर आज "योग महोत्सव"
नवी दिल्ली इथल्या मेजर ध्यानचंद नॅशनल स्टेडियमवर आज दिनांक 20 जून, 2023 रोजी, युवक कल्याण आणि क्रीडा मंत्रालयाच्या युवा व्यवहार विभागाने आंतरराष्ट्रीय योग दिनाचे औचित्य साधून "योग महोत्सव" आयोजित केला. युवा व्यवहार विभागाच्या सचिव, मीता राजीवलोचन, सहसचिव मनोज सेठी आणि संचालक पंकज कुमार सिंग, या कार्यक्रमाला उपस्थित होते.
युवा व्यवहार आणि क्रीडा मंत्रालयाचे अधिकारी, एनएसएस, अर्थात राष्ट्रीय सेवा योजना संचालनालय, राष्ट्रीय सेवा योजना, नेहरू युवा केंद्र संघटना, भारतीय क्रीडा प्राधिकरण, राष्ट्रीय डोपिंग विरोधी संस्था, राष्ट्रीय डोप चाचणी प्रयोगशाळेच्या अधिकारी आणि कर्मचारी वर्गाने देखील सामाईक योग प्रोटोकॉलमध्ये भाग घेतला. याव्यतिरिक्त, एनएसएस मधील 100 पेक्षा जास्त स्वयंसेवकांनी योग महोत्सव 2023 योग प्रोटोकॉलमध्ये आपला सहभाग नोंदवला.
युवक व्यवहार सचिव, मीता राजीवलोचन यांनी उपस्थितांना संबोधित करताना मानसिक आणि शारीरिक आरोग्य सुधारण्यासाठी योगाचे महत्त्व अधोरेखित केले. याव्यतिरिक्त या कार्यक्रमात राजयोग आणि ध्यानाचे फायदे आणि तंत्र’ या विषयावर प्रजापिता ब्रह्मा कुमारी ईश्वरीय विश्व विद्यालय यांचे विशेष सत्र आयोजित करण्यात आले होते.‘तसंच मोरारजी देसाई राष्ट्रीय योग संस्थेच्या योग प्रशिक्षकांनी योग प्रात्यक्षिके सदर केली.
ईशान्य क्षेत्र विकास मंत्रालय
लोकसभेचे अध्यक्ष ओम बिर्ला यांनी गंगटोक येथे राष्ट्रकुल संसदीय संघटना  भारत प्रदेशच्या 19 व्या वार्षिक विभाग 3 परिषदेचे केले उद्घाटन
नवी दिल्ली, 24 फेब्रुवारी 2023
लोकसभा अध्यक्ष ओम बिर्ला यांनी काल सिक्कीमची राजधानी गंगटोक येथे राष्ट्रकूल संसदीय संघटना  भारत प्रदेशच्या 19 व्या वार्षिक विभाग III परिषदेचे उद्घाटन केले.
संवाद आणि चर्चा यावर भर देत बिर्ला यांनी चर्चा, संवाद ही लोकशाहीची सर्वात मोठी ताकद असल्याचे सांगितले. . लोकांच्या समस्या सोडविणारा मंच म्हणून विधिमंडळ हे विनाअडथळा चर्चेचे केंद्र असले पाहिजे, त्यामुळे लोकांचा लोकशाही संस्थांवरील विश्वास वाढेल आणि आपली लोकशाही मजबूत होईल, असे मत त्यांनी पुढे मांडले.
सायबर दादागिरी आजच्या संदर्भात अत्यंत समर्पक आहे, कारण बऱ्याच लोकांना, विशेषत: किशोरवयीन आणि तरुणांना याचा फटका बसत आहे, असे त्यांनी सांगितले. सर्व नागरिकांना सुरक्षितता आणि सुरक्षा प्रदान करण्याच्या उद्देशाने कायदे करण्याचा प्रयत्न असल्याचं त्यांनी पुढे नमूद केलं.
'अमली पदार्थांचे सेवन आणि त्या विरोधातील उपाय' या विषयावर त्यांनी मतप्रदर्शन केले. अमली पदार्थांच्या सेवनामुळे तरुण पिढीवर परिणाम होत आहे. ही समस्या केवळ ईशान्य भागातच नाही तर संपूर्ण देशात आहे. देशातील अंमली पदार्थांच्या गैरवापराची वाढती समस्या संपवण्यासाठी आणि अंमली पदार्थ मुक्त भारतासाठी सर्वांनी एकत्रित भावनेने काम करण्याचे आवाहन त्यांनी केले.
डिजिटल संसदेचा संदर्भ देत बिर्ला म्हणाले की, तंत्रज्ञानाच्या साहाय्याने विधिमंडळाचे काम जनतेपर्यंत नेले जात आहे; समाज माध्यमे सुसंवाद साधण्याची महत्त्वाची साधने म्हणूनही उदयास आली आहेत. लोकांच्या आशा आणि आकांक्षेनुसार कायदे बनवता यावेत यासाठी कायदा बनवण्याच्या प्रक्रियेत लोकांचा अधिक सहभाग असायला हवा असे आवाहन बिर्ला यांनी केले.
S.Kane/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 140
पंतप्रधान कार्यालय
पॅरालिम्पिक क्रीडा स्पर्धेत सुवर्णपदक जिंकल्याबद्दल नेमबाज मनीष नरवाल याचे पंतप्रधानांकडून अभिनंदन
टोक्यो येथे पॅरालिम्पिक क्रीडा स्पर्धेत सुवर्णपदक जिंकल्याबद्दल नेमबाज मनीष नरवाल याचे पंतप्रधान नरेंद्र मोदी यांनी अभिनंदन केले आहे.
" टोक्यो #Paralympics मध्ये पदकांची लयलूट सुरूच आहे. युवा आणि विलक्षण गुणवत्ता लाभलेल्या मनीष नरवाल याने शानदार कामगिरी केली आहे. . सुवर्णपदक जिंकणे हा भारतीय खेळांसाठी एक खास क्षण आहे. त्याचे अभिनंदन. पुढील वाटचालीसाठी शुभेच्छा. #Praise4Para." असे पंतप्रधानांनी आपल्या ट्वीटमध्ये म्हटले आहे.
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशांतील उपलब्धतेची अद्ययावत माहिती
राज्ये आणि केंद्रशासित प्रदेशांना लसीच्या 154.77 कोटींपेक्षा अधिक मात्रांचा केला पुरवठा
राज्ये आणि केंद्रशासित प्रदेशांकडे अजूनही लसीच्या न वापरलेल्या 17.88 कोटींपेक्षा अधिक मात्रा शिल्लक
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केंद्र सरकार वचनबद्ध आहे. देशव्यापी कोविड लसीकरण 16 जानेवारी 2021 ला सुरु झाले. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली आहे जेणेकरुन ते लसीकरणाचे अधिक उत्तम नियोजन करु शकतील आणि लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मात्रांचा विनामूल्य पुरवठा करून केंद्र सरकार सहकार्य करत आहे. केंद्र सरकार कोविड-19 प्रतिबंधक लसीकरणाच्या सार्वत्रिकीकरणाच्या नव्या टप्प्यात, देशातील लस उत्पादकांकडून 75 टक्के लसींची खरेदी करून, राज्ये आणि केंद्रशासित प्रदेशांना त्याचा मोफत पुरवठा केला जात आहे .
|
|
VACCINE DOSES
|
|

|
|
SUPPLIED
|
|
1,54,77,87,725
|
|
BALANCE AVAILABLE
|
|
17,88,98,351
केंद्र सरकारने आतापर्यंत लसींच्या 154.77 कोटींपेक्षा जास्त  मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
न वापरलेल्या 17.88 कोटीपेक्षा जास्त  मात्रा राज्ये आणि केंद्रशासित प्रदेशांकडे अद्यापि शिल्लक आहेत.
पंतप्रधान कार्यालय
पंतप्रधानांनी माता चंद्रघंटेला नमन केले
सर्व भक्तांना सर्व नकारात्मक शक्तींवर मात करण्यासाठी शक्ती द्यावी यासाठी पंतप्रधानांनी माता चंद्रघंटेला प्रार्थना केली आहे.
"माता चंद्रघंटेच्या चरणी साष्टांग नमस्कार. देवी चंद्रघंटेने आपल्या सर्व भक्तांना नकारात्मक शक्तींवर विजय प्राप्त करण्याचा आशीर्वाद द्यावा. या निमित्ताने त्यांच्या संबंधित स्तुतिवचन ..." असे पंतप्रधानांनी आपल्या ट्विटमधे म्हटले आहे.
संरक्षण मंत्रालय
मरीन ड्राइव्ह, मुंबई येथे व्हेटरन्स डे परेडमध्ये सैन्य दलाच्या तिन्ही सेवांमधील 500 हून अधिक माजी सैनिकांनी नोंदवला सहभाग
महाराष्ट्राच्या राज्यपालांनी परेडला दाखवला हिरवा झेंडा
नेव्ही फाउंडेशन मुंबई चॅप्टर  च्या नेतृत्वाखाली आणि पश्चिम नौदल कमांडच्या सहकार्याने, मरीन ड्राईव्ह, मुंबई येथे आज 8 जानेवारी 2023 रोजी वार्षिक व्हेटरन्स डे परेड आयोजित करण्यात आली होती. या संचलनाचे नेतृत्व नेव्ही फाउंडेशन मुंबई चॅप्टरचे अध्यक्ष आणि 85 वर्षांहून अधिक वयाच्या तीन ज्येष्ठ सैनिकांनी केले.
या तुकडीमध्ये शौर्य पुरस्कार विजेते तसेच लष्कर, नौदल आणि हवाई दलातील वरिष्ठ अधिकाऱ्यांचा समावेश होता. या दिग्गजांनी अभिमानाने पलटणींमध्ये संचलन केले. सेवा काळात कष्टाने मिळवलेली पदके या ज्येष्ठ सैनिकांनी गर्वाने आपल्या छातीवर मिरवली. राष्ट्रीय छात्र सेना आणि एससीसी कॅडेट्सही संचलनात सहभागी झाले होते.
महाराष्ट्राचे राज्यपाल भगतसिंग कोश्यारी यावेळी प्रमुख पाहुणे म्हणून उपस्थित होते. कोश्यारी यांनी या परेडला हिरवा झेंडा दाखवला. व्हाइस ॲडमिरल ए बी सिंग  ; लेफ्टनंट जनरल एच एस कहलो ; रिअर एडमिरल ए एन प्रमोद  आणि एव्हीएम रजत मोहन  हे देखील या कार्यक्रमाला उपस्थित होते.
देशासाठी लढाई लढलेले 500 हून अधिक ज्येष्ठ सैनिक आणि वीर नारी मोठ्या आवेशाने आणि देशभक्तीच्या भावनेने सहभागी झालेल्या या संचलनाने मुंबईतील नागरिकांमध्ये प्रचंड उत्साह निर्माण केला.
आयुष मंत्रालय
आयुष मंत्रालयाने देशभरात आयुष 64 ची उपलब्धता वाढवण्यासाठी उचलली पावले
क्लिनिकल चाचण्यांमध्ये आयुष 64 हे पॉलिहर्बल औषध कोविड-19 च्या सौम्य ते मध्यम लक्षणे असलेल्या रुग्णांच्या उपचारासाठी खूप उपयुक्त असल्याचे आढळले आहे
कोविड -19 महामारी, विशेषत: गेल्या काही आठवड्यांमध्ये बाधित रुग्णांमध्ये झपाट्याने झालेली वाढ हे शतकातले देशासमोरचे सर्वात मोठे सार्वजनिक आरोग्य आव्हान असल्याचे म्हटले जात आहे. या कालावधीत, शारीरिक आणि भावनिक आरोग्याच्या समस्यांच्या निराकरणात आयुष आरोग्य प्रणालीच्या क्षमतेचा वापर व्यक्ती आणि वैद्यकीय चिकित्सकांनी मोठ्या प्रमाणात केला असून अनेक उल्लेखनीय निष्कर्ष नोंदवले आहेत.
कोविड-19 च्या उपचारांसाठी आयुष -64 या बहु-वनौषधीयुक्त आयुर्वेदिक औषधाचा वापर ही या क्षेत्रातील सर्वात महत्त्वपूर्ण घडामोड आहे. 1980 मध्ये मलेरियाच्या उपचारासाठी आयुष 64 प्रामुख्याने विकसित करण्यात आले होते आणि ते सर्व नियामक आवश्यकता आणि गुणवत्ता तसेच औषधनिर्माण विषयक मानकांचे पालन करते. सीसीआरएएसने अलिकडेच संपूर्ण देशभरात वैज्ञानिक आणि औद्योगिक संशोधन परिषद  आणि इतर अनेक संशोधन संस्था आणि वैद्यकीय महाविद्यालयांच्या सहकार्याने लक्षणे नसलेल्या तसेच सौम्य ते मध्यम कोविड -19 च्या व्यवस्थापनावर लक्ष केंद्रित करत औषधाच्या विस्तृत क्लिनिकल चाचण्या नुकत्याच केल्या . देशातील प्रख्यात वैज्ञानिकांच्या नेतृत्वाखाली झालेल्या चाचण्यांमध्ये आयुष 64 मध्ये उल्लेखनीय अँटीवायरल, रोगप्रतिकारक-शक्ती वाढवणारे आणि ताप कमी करणारे  गुणधर्म असल्याचे आढळले आहे. तसेच ते लक्षणे नसलेल्या, सौम्य आणि मध्यम कोविड -19 संसर्गाच्या उपचारात उपयुक्त असल्याचे आढळले आहे.
त्यानंतर देशभरात आयुष 64 चे वितरण सुलभ करण्यासाठी आणि त्याचे उत्पादन वाढवण्यासाठी मंत्रालयाने पावले उचलली आहेत , जेणेकरून ते कमी कालावधीत जास्तीत जास्त लोकांना उपलब्ध होईल.
देशभरात आयुष 64 ची उपलब्धता सुनिश्चित करण्याच्या गरजेवर भर देत मंत्रालयाने अनेक औषध कंपन्यांना पुढे येण्याचे आणि या औषधासाठी उत्पादन परवाना मिळवण्यासाठी प्रोत्साहित केले आहे. तंत्रज्ञानाच्या हस्तांतरणासाठी इच्छुक कंपन्या सीसीआरएएस आणि एनआरडीसीशी संपर्क साधू शकतात.
राज्य आणि केंद्रशासित प्रदेश प्रशासन यांनी देखील राष्ट्रीय आयुष मिशनच्या माध्यमातून या कार्यात आणखी योगदान देण्याची अपेक्षा आहे. या मिशन अंतर्गत देशभरात आयुषचे जाळे यापूर्वीच अस्तित्वात आहे. आयुर्वेद आणि योग यावर आधारित राष्ट्रीय क्लिनिकल व्यवस्थापन नियमानुसार आयुष-64 च्या वापराला राज्य आरोग्य प्रशासन प्रोत्साहन देईल.
संरक्षण मंत्रालय
जमिनीवरून हवेत मारा करणाऱ्या मध्यम पल्ल्याच्या क्षेपणास्त्र प्रणालीच्या लष्करी आवृतीने प्रगती चाचण्या केल्या पूर्ण
ओदीशाच्या किनार्यावरून घेण्यात आलेल्या आणखी दोन यशस्वी प्रक्षेपण चाचण्यांसह परिणामकारकता सिद्ध
चाचण्या यशस्वी झाल्याबद्दल संरक्षण मंत्री राजनाथ सिंह यांनी डीआरडीओ आणि भारतीय लष्कर आणि उद्योग क्षेत्राची केली प्रशंसा
ओदिशाच्या किनारपट्टीवरील चांदीपूर येथील एकात्मिक चाचणी केंद्रातून 30 मार्च 2022 रोजी घेण्यात आलेल्या चाचण्यांदरम्यान पृष्ठभागावरून हवेत मारा करणाऱ्या मध्यम पल्ल्याच्या क्षेपणास्त्र लष्कर शस्त्र प्रणालीने  दोन क्षेपणास्त्रांच्या माध्यमातून अती वेगवान हवाई लक्ष्यांवर थेट मारा करत पुन्हा आपली परिणामकारकता सिद्ध केली आहे. बाह्य क्षेत्रामधून समुद्रावरून जाणाऱ्या आणि अधिक उंचीवरील लक्ष्याविरूद्ध शस्त्रास्त्र प्रणालीची अचूकता आणि विश्वासार्हता स्थापित करण्यासाठी हे प्रक्षेपण करण्यात आले. या चाचण्यांदरम्यान क्षेपणास्त्र, शस्त्र प्रणाली रडार आणि कमांड पोस्टसह सर्व शस्त्र प्रणाली घटकांची कामगिरी प्रमाणित करण्यात आली. संरक्षण संशोधन आणि विकास संस्था  आणि भारतीय लष्कराच्या वरिष्ठ अधिकाऱ्यांच्या उपस्थितीत या प्रक्षेपण चाचण्या घेण्यात आल्या.विविध पल्ल्याच्या आणि परिस्थितींसाठी प्रक्षेपण चाचण्यांच्या समाप्तीसह, या प्रणालीने विकास चाचण्या पूर्ण केल्या आहेत.
संरक्षण मंत्री राजनाथ सिंह यांनी एमआरएसएएम-लष्कर आवृत्तीच्या यशस्वी प्रक्षेपणासाठी संरक्षण संशोधन आणि विकास संस्था , भारतीय लष्कर आणि उद्योग क्षेत्राची प्रशंसा केली आहे आणि यशस्वी प्रक्षेपणामुळे या प्रणालीची विश्वासार्हता पुन्हा एकदा सिद्ध झाल्याचे त्यांनी सांगितले. .संरक्षण संशोधन आणि विकास विभागाचे सचिव आणि डीआरडीओचे अध्यक्ष डॉ जी सतीश रेड्डी यांनी शस्त्रास्त्र प्रणालीच्या यशस्वी चाचणीशी संबंधित चमूचे अभिनंदन केले.
27 मार्च, 2022 रोजी, थेट मारा करणाऱ्या क्षेपणास्त्रांच्या चाचण्यांचा भाग म्हणून अतिवेगवान हवाई लक्ष्यांवर मारा करण्याची वेगवेगळ्या पल्ल्यांसाठी क्षेपणास्त्र प्रणालीची दोनदा यशस्वी चाचणी घेण्यात आली.
उपराष्ट्रपती कार्यालय
माजी केंद्रीय मंत्री एस. जयपाल रेड्डी यांना उपराष्ट्रपतींकडून आदरांजली
(नवी दिल्ली, 28 जुलै 2019
उपराष्ट्रपती एम. व्यंकय्या नायडू यांनी माजी केंद्रीय मंत्री जयपाल रेड्डी यांच्या पार्थिवाचे आज हैदराबाद येथे अंत्यदर्शन घेतले. रेड्डी यांचं आज हैदराबाद येथे निधन झाले. या काँग्रेस नेत्याच्या पार्थिव देहावर पुष्पचक्र अर्पण करून त्यांनी आदरांजली अर्पण केली. रेड्डी यांच्या कुटुंबियांचे, उपराष्ट्रपतींनी सांत्वन केले.
इंग्रजी आणि तेलगू या दोन्ही भाषांवर उत्तम प्रभूत्व आणि वक्तृत्व असणारा विद्वान नेता, जनतेच्या सेवेसाठी आयुष्य समर्पित करणारे आणि लोकशाही मूल्यांची जपणूक करणारे व्यक्तीत्व अशा शब्दात त्यांनी आपल्या भावना व्यक्त केल्या.
S.Tupe/N.Chitale/P.Kor
कार्मिक, सार्वजनिक तक्रार आणि निवृत्ती वेतन मंत्रालय
नागरी सेवा दिन कार्यक्रमाचे उपराष्ट्रपती करणार उद्घाटन
लोकप्रशासनात सर्वोत्तम कामगिरीसाठी पंतप्रधानांच्या हस्ते होणार पुरस्कार वितरण
नवी दिल्ली, 19 एप्रिल 2018
कार्मिक, तक्रार निवारण आणि निवृत्ती वेतन मंत्रालयातील प्रशासकीय सुधारणा आणि तक्रार निवारण विभागाने 20-21 एप्रिल 2018 ला नागरी सेवा दिनाच्या दोन दिवसांच्या कार्यक्रमांचे आयोजन केले आहे.
उपराष्ट्रपती एम. व्यंकय्या नायडू उद्या होणाऱ्या उद्घाटन समारंभाचे प्रमुख अतिथी असतील.
निश्चित करण्यात आलेल्या प्राधान्य योजनांच्या अंमलबजावणीसाठी आणि नावीन्यतेसाठी जिल्हा/अंमलबजावणी एकके आणि इतर केंद्रीय/राज्य संस्थांना 21 एप्रिल 2018 ला पंतप्रधान नरेंद्र मोदी यांच्या हस्ते पुरस्कार प्रदान करण्यात येणार आहे.
सर्वसामान्य नागरिकांसाठी अत्युत्तम आणि नाविन्यपूर्ण काम करणाऱ्या जिल्ह्यांना आणि केंद्रीय व राज्य सरकारी संस्थांना लोक प्रशासनातील गुणवत्तेसाठी हे पंतप्रधान पुरस्कार प्रदान करण्यात येणार आहेत.
पुरस्कार 4 प्राधान्य योजनांच्या अंमलबजावणीसाठी देण्यात येणार आहेत :-
- प्रधानमंत्री पीक विमा योजना
- डिजिटल भरणांना चालना
- प्रधानमंत्री आवास योजना- शहरी आणि ग्रामीण
- दीनदयाळ उपाध्याय ग्रामीण कौशल्य योजना
या खेरीज जिल्ह्यांसह केंद्रीय आणि राज्य संस्थांना नाविन्यतेसाठी पुरस्कार देण्यात येणार आहेत.
N.S/S.K/P.M
(Visitor Counter : 89
ऊर्जा मंत्रालय
हायड्रोजन फ्युअल सेल वर आधारित प्रायोगिक प्रकल्पासाठी एनटीपीसीने मागवले स्वारस्य देकार
एनटीपीसी परिसरात प्रायोगिक प्रकल्प उभारला जाणार
उर्जा मंत्रालयाअंतर्गत एनटीपीसी अर्थात राष्ट्रीय औष्णिक उर्जा महामंडळ या भारताच्या एकात्मिक उर्जा निर्मिती कंपनीने दोन प्रायोगिक तत्वावरचे प्रकल्प उभारण्यासाठी जागतिक स्वारस्य देकार मागवले आहेत. फ्युअल सेल वर आधारित बॅक अप पॉवर सिस्टम आणि फ्युअल सेल वर आधारित, हायड्रोजन उत्पादनासह मायक्रोग्रीड प्रणाली हे दोन प्रकल्प उभारण्यासाठी हे देकार मागवण्यात आले असून एनटीपीसीच्या परिसरात ते उभारण्यात येणार आहेत. या प्रकल्पाद्वारे हरित आणि स्वच्छ इंधनाप्रती एनटीपीसीने दमदार पाऊल उचलले आहे. प्रकल्पाची अंमलबजावणी आणि अधिक व्यावसायीकरण यासाठी एनटीपीसी सहयोग करणार आहे.
हायड्रोजन तंत्रज्ञानाचा स्वीकार करण्यासाठी एनटीपीसीने घेतलेल्या पुढाकाराला अनुसरून हे पाऊल उचलण्यात आले आहे. उर्जा निर्मिती प्रकल्पातून प्राप्त कार्बन आणि विद्युत विघटनातून प्राप्त हायड्रोजन एकरूप मिथेनॉल करण्याचा प्रायोगिक तत्वावरचा प्रकल्प आधीच सुरु करण्यात आला आहे. कार्बन कॅप्च्यूअर आणि हरित हायड्रोकार्बन संश्लेषण क्षेत्रात आत्मनिर्भर भारत अभियानच्या दिशेने हा संभाव्य उपाय आहे.
वीज साठवणूक यासाठी हायड्रोजन आधारित फ्युअल सेल – इलेक्ट्रोलायसर प्रणालीच्या वापराच्या शक्यता आजमावत आहे. सध्या विद्युत बॅक अप आवश्यकता आणि मायक्रो ग्रीड अप्लिकेशन यांची पूर्तता डीझेल आधारित उर्जा जनरेटर द्वारे केली जाते. डीझेल जनरेटरसाठी हरित पर्याय निर्मितीच्या दिशेने एनटीपीसी काम करत आहे.
पेट्रोलियम आणि नैसर्गिक वायू मंत्रालय
मासिक उत्पादन अहवाल सप्टेंबर 2018
नवी दिल्ली, 23 ऑक्टोबर 2018
सप्टेंबर 2018 मध्ये कच्च्या तेलाचे उत्पादन 2797.84 टीएमटी एवढे झाले. निर्धारित उद्दिष्टापेक्षा ते 6.59 टक्के तर सप्टेंबर 2017 च्या तुलनेत 4.19 टक्के कमी आहे.
सप्टेंबर 2018 मध्ये नैसर्गिक वायूचे उत्पादन 2684.20 एमएमएससीएम झाले. महिन्यासाठी निर्धारित उद्दिष्टापेक्षा ते 7.56 टक्के तर सप्टेंबर 2017 च्या तुलनेत 1.43 टक्के कमी आहे.
सप्टेंबर 2018 मध्ये रिफायनरी उत्पादन  20851.41 टीएमटी झाले. ते महिन्यासाठी निर्धारित लक्ष्याच्या 2.18 टक्के अधिक असून सप्टेंबर 2017 च्या तुलनेत 1.28 टक्के अधिक आहे.
N.Sapre/S.Kakde/P.Kor
(Visitor Counter : 54
पंतप्रधान कार्यालय
कुमारघाट येथील उलट रथयात्रेदरम्यान झालेल्या दुर्घटनेमुळे पंतप्रधानांकडून तीव्र दुःख व्यक्त
पीडितांना पंतप्रधान राष्ट्रीय सहाय्यता निधीतून सानुग्रह अनुदान जाहीर
नवी दिल्ली, 28 जून 2023
त्रिपुरा राज्यात कुमारघाट येथे उलट रथ यात्रेदरम्यान घडलेल्या दुर्घटनेतील जीवितहानीबद्दल पंतप्रधान नरेंद्र मोदी यांनी तीव्र दु:ख व्यक्त केले आहे. पंतप्रधानांनी, पीडितांसाठी पंतप्रधान राष्ट्रीय सहाय्यता निधी  मधून सहाय्य जाहीर केले आहे.
पंतप्रधान कार्यालयाद्वारे केलेल्या ट्विटर संदेशात पंतप्रधान म्हणाले;
“कुमारघाट येथील उलट रथयात्रेदरम्यान झालेली दुर्घटना अत्यंत दुःखदायक आहे. या दुर्घटनेत ज्यांनी आपले प्रियजन गमावले आहेत त्यांच्याप्रती मी शोक व्यक्त करत आहे. जखमी लवकर बरे होवोत. स्थानिक प्रशासन बाधितांना शक्य ती सर्व मदत करत आहे:पंतप्रधान @narendramodi”
"त्रिपुरातील दुर्घटनेतील प्रत्येक मृताच्या नातेवाईकांना पंतप्रधान राष्ट्रीय सहाय्यता निधीतून कडून 2 लाख रुपये तसेच जखमींना 50 हजारांची मदत दिली जाईल: पंतप्रधान @narendramodi”N.Chitale/S.Pargaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(